Euroopa Liidu Teataja L 191 , 31/07/1993 Lk 0089 - 0090

Soomekeelne eriväljaanne: Peatükk 3 Köide 51 Lk 0093

Rootsikeelne eriväljaanne: Peatükk 3 Köide 51 Lk 0093



Komisjoni määrus (EMÜ) nr 2136/93, 28. juuli 1993, millega muudetakse komisjoni määrust (EMÜ) nr 3597/90 sekkumisametite poolt põllumajandustoodete kokkuostu, ladustamist ja müüki hõlmavaid sekkumismeetmeid käsitlevate raamatupidamiseeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. novembri 1990. aasta määrust (EMÜ) nr 3492/90, millega nähakse ette asjaolud, mida tuleb aastaaruannetes arvesse võtta Euroopa Põllumajanduse Arendus- ja Tagatisfondi tagatisrahastust riikliku ladustamisena rakendatavate sekkumismeetmete finantseerimiseks, [1] eelkõige selle artiklit 8, ning arvestades, et: komisjoni määrusega (EMÜ) nr 3597/90 [2] on kehtestatud sekkumisametite poolt põllumajandustoodete kokkuostu, ladustamist ja müüki hõlmavaid sekkumismeetmeid käsitlevad raamatupidamiseeskirjad; ühise põllumajanduspoliitika reformi tõttu on teravilja sekkumishindu alates 1993/94. turustusaastast märgatavalt vähendatud; seetõttu on asjakohane, et 1994. turustusaastal registreeritud puuduvad kogused hinnatakse eelmise turustusaasta sekkumishinna alusel, kuna suurem osa sekkumisvarudest on ostetud kõnealusel turustusaastal; pärast valuutakursside reguleerimist alates 1992. aasta oktoobrist on puuduvate koguste hindamine jooksva turustusaasta 1. oktoobril kehtiva põllumajandusliku ümberarvestuskursi alusel toonud kaasa ostuhinnast madalama hüvitise; selline olukord võib kaasa tuua eeskirjade eiramise ning seetõttu on vaja kasutada realistlikumat ümberarvestuskurssi; sekkumiseks ostetud konditustatud ja kondiga veiseliha suhe on 68; veiseliha sekkumise baashind on mõlemal juhul sama; seetõttu on asjakohane kohandada kondita veiseliha sekkumise baashinda, kohaldades selleks paranduskoefitsienti; saadud kogemusi silmas pidades on asjakohane määratleda teatavad raamatupidamiseeskirjad; käesolevas määruses ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3597/90 muudetakse järgmiselt. 1. Artikli 2 lõikele 1 lisatakse järgmine lõik: "1994. turustusaastal kasutatakse teraviljasektoris siiski 1. oktoobril 1992 kehtivat sekkumise baashinda." 2. Artikli 2 lõike 5 teine taane asendatakse järgmisega: "— lõike 1 esimeses taandes ja lõike 3 punktis a osutatud koguste puhul kohaldatakse turustusaasta esimesel päeval kehtivat põllumajanduslikku ümberarvestuskurssi." 3. Artikli 2 lõikele 5 lisatakse järgmine taane: "— lõike 1 teises taandes, lõikes 2 ja lõike 3 punktis c osutatud koguste puhul kohaldatakse iga kvartali esimesel päeval kehtivat põllumajanduslikku ümberarvestuskurssi; selle kursi esimesel kohaldamisel kohaldatakse 1. augustil 1993 kehtivat kurssi." 4. Artikli 6 lõige 2 asendatakse järgmisega: "Kui pärast aastainventuuri käigus teostatavat visuaalset kontrollimist või kontrollimisel pärast sekkumiseks ülevõtmist ei ole võimalik toodet uuesti pakendada, võib sekkumisamet allesjäänud koguse müümiseks sõlmida muu lepingu. Nimetatud kogus kirjendatakse väljaviidud kogusena proovide võtmise päeval ja sellest tulenevad laekumised kantakse EAGGFi arvele." 5. Artikli 7 lõike 2 punkt a asendatakse järgmisega: "Mahaarvamisele kuuluvate lattu toomise ja laost välja viimise kulude arvutamiseks korrutatakse kõrvaldatud koguste suurus asjaomaste standardsummade summaga ja laost välja viimise kuul standardsumma suhtes kohaldatava põllumajandusliku ümberarvestuskursiga." 6. Artikli 7 lõike 2 punkt b asendatakse järgmisega: "Mahaarvamisele kuuluvate ladustamiskulude arvutamiseks korrutatakse kõrvaldatud koguste suurus lattu toomisest kuni laost välja viimiseni kulunud kuude arvuga, standardsummaga ja laost välja viimise kuul standardsummale kohaldatud põllumajandusliku ümberarvestuskursiga." 7. Artikli 7 lõike 2 punkt c asendatakse järgmisega: "Mahaarvamisele kuuluvate finantseerimiskulude arvutamiseks korrutatakse kõrvaldatud koguste suurus lattu toomisest kuni laost välja viimiseni kulunud kuude arvuga, millest on lahutatud lattu toomise ajal kohaldatava makse tasumisega viivitatud kuude arv, ja laost välja viimise kuul kehtinud finantseerimismääraga, mis on jagatud 12ga, ja varude keskmise arvestusliku väärtusega eelarveaasta alguses või varude deklareerimise esimesel kuul, kui ülekantud varude keskmist arvestuslikku väärtust ei ole." 8. Artiklile 7 lisatakse järgmine lõige: "4. Erisätete olemasolu korral kohaldatakse lõike 2 punktides a ja b osutatud kulude arvestusse kandmisel konkreetselt määratletud rakendusjuhu kuu esimesel päeval kehtivat ümberarvestuskurssi." 9. Artiklist 8 jäetakse välja sõnad "põllumajanduslik ümberarvestuskurss". 10. Lisale lisatakse järgmine punkt: "VII. VEISELIHA Artikli 2 lõigete 1, 2 ja lõike 3 punktide a ja c eeskirjade kohaldamisel kasutatakse kondita veiseliha puhul baashinda, milleks on koefitsiendiga 1,47 kohandatud sekkumishind." Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 1. augustist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuli 1993 Komisjoni nimel komisjoni liige René Steichen [1] EÜT L 337, 4.12.1990, lk 3. [2] EÜT L 350, 14.12.1990, lk 43. --------------------------------------------------